Sajtóközlemény

 Megújult a Diósgyőri Óvoda

 2020 / január / 13

138 millió forintból megújult az önkormányzati tulajdonban lévő Diósgyőri Óvoda. Az Árpád utca 4. szám alatt lévő épületben kicserélték a nyílászárókat, külső homlokzati hőszigetelés és födémszigetelés történt, okos fűtési rendszert létesítettek, valamint az intézmény tetejére napelemes rendszert telepítettek. Energetikai felújítás zajlik még jelenleg is a Napraforgó és a Kassai úti Óvodában.

**A két intézményben kicserélték a külső nyílászárókat, külső homlokzati hőszigetelést és födémszigetelést kaptak az épületek, melyek tetejére napelemes rendszert telepítettek, valamint okos fűtési rendszert is létesítettek. A Széchenyi 2020 programban Miskolc Megyei Jogú Város Önkormányzata, mint Kedvezményezett a TOP-6.5.1-16 azonosító számú „Önkormányzati épületek energetikai korszerűsítése” című pályázati felhívásban valósította meg a két óvoda energetikai korszerűsítését.**

A TOP-6.5.1-16-MI1-2017-00009 azonosító számú projekt részeként öt hónap alatt újult meg a Diósgyőri Óvoda. Az Árpád utca 4. szám alatt lévő intézmény nyílászáróit korszerű hőtechnikai jellemzőkkel rendelkezőkre cserélték, utólagos hőszigetelést végeztek az oldalfalakon és a tetőn, továbbá napelemeket is elhelyeztek az épület tetejére. Az intézményben felújították a teljes villamoshálózatot és okosfűtést építettek ki, amit a város energiamenedzsment központja szabályoz. Az akadálymentesítésért mozgáskorlátozott WC-t alakítottak ki, illetve az épület komplex elérhetőségét biztosító akadálymentes parkolót építettek. A kivitelezést követően önkormányzati támogatásból valósult meg a csoportszobák tisztasági festése.

A korszerűsítés csaknem 70%-kal kevesebb felhasznált energiamennyiséget jelent, ami hozzájárul a működtetési költség csökkentéséhez, miközben az épületben tartózkodók hő- és komfortérzete jelentősen javul. A Diósgyőri Óvodát már csatlakoztatták az energiamenedzsment rendszerhez, így a gyermekek január 14-én visszaköltözhetnek a felújított óvodába.

Miskolc óvodafelújítási programjában tavasszal elkészül a Napraforgó Óvoda és a Kassai úti Óvoda korszerűsítése. Idén még várhatóan megkezdődik a Dózsa György úti, a Szeder úti, és a Stadion Sport Tagóvoda és a Bulgárföldi Tagóvoda felújítása.

A TOP-6.5.1-16-MI1-2017-00009 azonosító számú, „Miskolc, Diósgyőri Óvoda energetikai korszerűsítése” című projekt 100%-os mértékben az Európai Unió és a Magyar Állam támogatásával, az Európai Regionális Fejlesztési Alap társfinanszírozásával valósult meg. A támogatás összege bruttó 138 292 493 Ft.